***Razlivene misli***

Sreća je prolazna

i uvijek joj brzo dođe kraj...

Tako barem kažu?!

Ili?

Naizgled vječni ljetni dani,

izgubili su se u jesenjoj magli...

Sjedim na hladnoj, vlažnoj travi…

Okolo mene, drveće tužno ogolijeva,

vjetar mu otpuhuje raskošne haljine

te ih zanosno baca na tlo.

Naduti čvorci više ne pjevaju s grana.

Kao da se sav živi svijet sakrio u svoje domove?!

Osluškujem tišinu koja vlada…

Zrak je oštar i hladan

dok onemoćale zrake sunca

obraze mi glade.

Zatvaram oči...

Sjedim na šarenom, svilenom tepihu.

Okolo mene, drveće ushićeno cvjeta,

lagani povjetarac unosi svježinu,

isprepliće se kroz *pufaste* krošnje.

Gladni čvorci pjevaju poput opernih pjevača.

Sav svijet izašao je iz svojih domova,

a ja osluškujem kako život buja,

raste u zvukovima cvrkuta i pjesme.

Zrak je topao i ugodan,

a žarke zrake sunca

rastapaju asfalt širokih ulica.

Zar se ljeto vratilo?

Ili su moje misli dovoljno snažne

da sam sebi stvorim sreću?

Otvaram oči...

Sve mi je potpuno jasno!

Svoje ću misli razliti po listu papira!

**Lovro Erdelji**

Razred: 8.

OŠ Jože Horvata Kotoriba

*Ignaca Svetomartinskog 1*

*Tel.040/682-124*

*ured@os-jozehorvata-kotoriba.skole.hr*

Mentorica: Nikolina Fuš Zvošec, prof.